als_Latn dik_Latn sag_Latn
Google e ka redizajnuar rrjetin e vet social me qëllim që t’i vë në interes e t’i tërheq të gjithë shfrytëzuesit e 170 milion-të. Edhepse ky numër është fenomenal, duhet të kemi parasysh se ato janë vetëm shfrytëzues të regjistruar, e jo shfrytëzues aktiv.
Sipas Google, tani redizajni i ri “është më i thjeshtë dhe më i bukur”. Sinqerisht, mendoj se kanë të drejtë, veçanërisht tani kur Google+ duket më ndryshe prej Facebook-ut, edhepse vendosja e elementeve është e njejtë, por disi ngjan më unikate.
Tani lëvizni kah rrjeti nëpërmjet “shiritit dinamik” prej anës së majtë, në të cilën mund të shtoni aplikacione, t’a ndryshoni orarin, dhe të fitoni informata përderisa miu është mbi ikonat.
Feed-i për lajme tani ka video dhe fotografi më të mëdha, me “kartela” shtesë, ashtu si Google e quan opcionin për gjetjen e shokëve për bisedë. Nga ana e djathtë tani është shtuar një listë me shokët nëpërmjet së cilës mund të startohet me chat.
als_Latn als_Latn als_Latn als_Latn